
1.
 A szabályozás célja

A folyamatleírás célja, hogy szabályozza a mérőeszközök, mérőberendezések, orvostechnikai felülvizsgálatra kötelezett eszközök, berendezések kezelését a DE KK Asszisztált Reprodukciós Centrumban.
2.
Alkalmazási terület

Ez a folyamatleírás vonatkozik valamennyi mérőeszközre, mérőberendezésre a DE KK Asszisztált Reprodukciós Centrumban, illetve a mérőeszközöket, mérőberendezéseket, orvostechnikai felülvizsgálatra kötelezett eszközt használó és kezelő munkatársakra.
3.
Hivatkozások

· Az 1991. évi XLV. Törvény a mérésügyről, és a végrehajtásról szóló 127/1991. (X. 9.) Kormányrendelet.
· 4/2009. (III. 17.) EüM rendelet az orvostechnikai eszközökről.
· MF15.„Mérőeszközök kezelése” folyamatleírás.
4.
Meghatározások

Mérőeszköz: A mérendő mennyiség nagyságáról (közvetlenül vagy közvetve) mennyiségi információt szolgáltató, mérés céljára alkalmazott eszköz (a tartozékaival együtt).

Eszköz: mérőeszköz, mérőberendezés, orvostechnikai felülvizsgálatra kötelezett eszköz, berendezés
Hitelesítés: A mérőeszköz megfelelőségének közhitelű tanúsítása (mérésügyi szerv által). A hitelesítés tényét a mérésügyi szerv jegyzőkönyvvel igazolja, ha lehetséges, a mérőeszközön elhelyezett címkével is

Kalibrálás: Azon műveletek összessége, amelyekkel adott körülmények között megállapítható az összefüggés a mérőeszköz jelzése vagy a mérőeszközzel mért érték és a mérendő mennyiség etalonnal mért vagy reprodukált értéke között. Az etalon a mérendő mennyiség ismert értékét vagy értékeit mérő, vagy reprodukáló eszköz – más mérőeszközök ellenőrzéséhez.

Minősítés: A kalibrált állapot nem egyenlő a mérőeszköz megfelelőségével. A kalibrálás eredményét össze kell vetni a mérőeszköz specifikációjával és a kiértékelés alapján minősíteni kell a mérőeszközt, azaz dönteni kell a megfelelőségéről.

Orvostechnikai felülvizsgálat: A 4/2009. (III. 17.) EüM rendelet 13. melléklet szerinti orvostechnikai eszközök biztonságtechnikai és funkcionális vizsgálata.
OMNYR: Orvos Műszer Nyilvántartó Rendszer

5.
A folyamat és lépései



5.1.
Felelősség

A folyamatleírás elkészítéséért és karbantartásáért a  centrum igazgatója által kijelölt munkatárs és a folyamatgazda felel. A folyamatleírás működtetéséért a centrum igazgatója felel.



 5.2.
Nyilvántartás vezetése, elérhetősége
Az NC területén így az ARC-ban is az eszközök nyilvántartását az OMNYR-ben vezeti a felelős és folyamatosan aktualizálja . A programban a „Vizsgálat érvényessége” oszlopban a következő 90 napra lekérdezhető a kalibrálás/hitelesítés/felülvizsgálati terv.

         5.3. Éves terv készítése

Az  ARC-ban a kalibrálási/hitelesítési/felülvizsgálati események dokumentálását a szervezeti egységek műszerfelelősei folyamatosan vezetik az OMNYR adatbázisában, amelynek ellenőrzése március, július és november 10-ig az Egészségügyi Műszaki Osztály központi műszerfelelőse emlékeztetőt küld e-mailben. 

           Az  nyilvántartás egyben kalibrálási/hitelesítési terv is. 


5.4.
 Eszköz kezelés

5.4.1.

A eszköz felhasználója köteles az eszközt a kezelési utasítás szerint használni és a mérőeszköz helyes kezelését elsajátítani.
5.4.2.

Az eszköznek minősülő műszerek, berendezések a berendezés gyári vagy leltári számával, ha nincs ilyen, akkor egyedi azonosító szám segítségével azonosíthatóak egyértelműen. Az összesített eszköz nyilvántartásban (F0001.GI) és az egyedi mérőeszköz nyilvántartó lapon (F0004.GI), ennek az azonosítónak szerepelnie kell, amelyért az eszköz felelőse felel. Amennyiben az F 0001.GI formátumú lap hátoldala betelt eseményekkel, az F 0002.GI formátumú pótlapot kell használni.
 5.4.3. Mindkét nyilvántartási lapon fel kell tüntetni, hogy az eszköz hitelesítésre, kalibrálásra, felülvizsgálatra kötelezett vagy csak tájékoztató jellegű szerepet tölt be. A mérőeszközöket jól láthatóan és rögzítetten el kell látni jelzéssel.. A kalibrálandókat „K” betűvel, a tájékoztató jellegűeket „T” betűvel kell jelölni. Hiteles mérőeszköznek a mérésügyi törvény melléklete szerinti hitelesítési tanúsító jellel kell rendelkeznie, melyet a hitelesítő tesz fel az eszközre. (1991. évi XLV. törvény végrehajtásáról szóló 127/1991. (X. 9.) Korm. rendelet) Az orvostechnikai felülvizsgálatot a vizsgálat eredményének megfelelő címkével jelöli a felülvizsgáló cég. 
5.4.4. A használaton kívüli, a javításra váró és a lejárt hitelesítésű vagy kalibrálású eszközöket külön helyen kell tárolni és „Használaton kívül” felirattal kell ellátni.  A javításukról a Kancellária Ügyrendje szerint kell gondoskodni. 
5.4.5. A hitelesítést és kalibrálást a szervezeti egység írásbeli kérése alapján az arra jogosult cégnél írásban megrendeli az Egészségügyi Műszaki Osztály kijelölt munkatársa. Ha megtörtént a hitelesítés vagy kalibrálás, a műszerfelelős aktualizálja a nyilvántartást. Továbbá, a műszerfelelős megvizsgálja, a hitelesítés tényét és a hitelesítési/kalibrálási jegyzőkönyv meglétét. A kalibrált eszközt a mérőeszköz felelős minősíti a gépkönyv vagy egyedi labor előírások segítségével és meghatározza a következő kalibrálás időpontját. Ennek megállapításáig elkülönítve tárolják a többi mérőeszköztől.

5.4.6.

Az időszakos felülvizsgálatra kötelezett berendezéseket a 4/2009 EüM rendelet 13. melléklete tartalmazza. A felülvizsgálatok az „Kancellária Ügyrend” című szabályzat V. fejezet 17. § C/2. pontja szerint történik.

5.4.7 Orvostechnikai eszközök, berendezések

A központi műszerfelelős összesíti az aktuális évben felülvizsgálandó eszközöket a szervezeti egység OMNYR adatbázisából exportált táblázat segítségével a 4/2009. EüM rendeletben előírt felülvizsgálati időtartamok figyelembevételével. A műszerfelelős az „Az aktuális évben elvégzendő vizsgálat” oszlopban jelölik, hogy mely eszközöknek esedékes a vizsgálata. A „Vizsgálat érvényessége” oszlop segítségével lehet az esedékes eszközöket kiválasztani. Ez alapján a szerződéses vállalkozó ütemtervet készít a központi műszerfelelős jóváhagyásával. A felülvizsgálatokat és azok jegyzőkönyvezését a márkaszervíz, vagy más felülvizsgálatra jogosult szerv végzi a 4/2009. (III.17.) EüM rendelet mellékletében meghatározott időnként. A jegyzőkönyvek egy példánya az érintett szervezeti egységhez kerül, az Egészségügyi Műszaki Osztály elektronikus úton kapja meg a jegyzőkönyveket. 13. melléklet szerinti eszközöket az azokat felhasználó egészségügyi szolgáltató rendszeres időszakos felülvizsgálatnak köteles alávetni annak érdekében, hogy megfelelő információ álljon rendelkezésre a használat során bekövetkező állagromlásról, az eszköz dokumentációjában megadott előírások esetleges megváltozásáról, valamint a rendeltetésszerű és biztonságos teljesítőképesség fennállásáról.
A felülvizsgálatot az NNGYK által erre feljogosított szerv az NNGYK által meghatározott és közzétett követelményrendszer alapján végezheti el. A felülvizsgálatok az „Kancellária Ügyrend” című szabályzat V. fejezet 18.§ H. pontjával összhangban történnek.



5.5
Állapotváltozás

A javítás megrendelését  a Műszaki Osztály kijelölt munkatársai végzik a Kancellária Ügyrendje szerint. Javítás után a mérőeszköz felelőse újra elvégezteti a hitelesítést vagy kalibrálást az 5.4. 5. bekezdése szerint, amennyiben szükséges.
6.
Mellékletek

Nem alkalmazható.
7.
Formátumok (űrlapok)



F0001.GI
Mérőeszköz, berendezés nyilvántartó lap


F0004.GI
Időszakos felülvizsgálatra kötelezett eszközök, berendezések, mérőeszközök összesített nyilvántartása


F0002 GI
Mérőeszköz, berendezés nyilvántartó pótlap
8.
A folyamat működésére jellemző mutatók

	Sorszám
	Mutató megnevezése
	Mutató számítása
	Számítás gyakorisága

	1.
	Határidőre kalibrált, hitelesített mérőeszközök száma az összes kalibrált, hitelesített mérőeszköz számához képest.
	Határidőre kalibrált, hitelesített mérőeszközök száma/az összes kalibrált, hitelesített mérőeszköz száma
	Évente


Kiadás: 5

